Tasdiqlayman

“ANOR BANK” AJ

Boshqaruv raisi

Akramov Sh. S.

**“Rossiyadan oʻtkazma oling va qimmatbaho sovrin egasiga aylaning”** **AKSIYANI OʻTKAZISH QOIDALARI**

1. Ushbu qoidalar shartnomaning barcha muhim shartlarini oʻz ichiga oladi va Oʻzbekiston Respublikasi fuqarolik kodeksining 367-moddasi va 369-moddasi ikkinchi qismiga (keyingi oʻrinlarda OʻzR FK deb yuritiladi) muvofiq ommaviy oferta hisoblanadi. Ushbu qoidalar ishtirok etish shartlarini, gʻolibni aniqlash va Sovrinni topshirish tartibini, shuningdek “ANOR BANK” AJ tomonidan tashkil etilgan **“**Rossiyadanoʻtkazma oling va mashina yutib olish imkonini qo’lga kiriting” aksiyasini tashkil etish va oʻtkazishning boshqa muhim shartlarini tavsiflaydi.

Ushbu qoidalar Oʻzbekiston Respublikasi hududida “Anorbank” ilovasini ommalashtirishga qaratilgan ragʻbatlantiruvchi tadbir boʻlgan **“**Rossiyadanoʻtkazma oling va mashina yutib olish imkonini qo’lga kiriting” aksiyasini tashkil etish va oʻtkazish tartibini belgilaydi.

2. Aksiyaning tashkilotchisi “ANOR BANK” AJ (“ANORBANK” savdo belgisi egasi) hisoblanadi, yuridik manzili: Toshkent shahar, Mirzo Ulugʻbek tumani, Sayram 5-tor koʻchasi, 4 uy; tel.: +998 55 503-00-00.

3. Aksiya lotereya yoki boshqa tavakkalchilikka asoslangan oʻyin emas va aksiya ishtirokchilari aksiyada ishtirok etish bilan bogʻliq mulkiy xatarlarga ega emaslar. Aksiyani oʻtkazish tartibi ishtirokchilar tomonidan haq toʻlash bilan bogʻliq emas va aksiyaning sovrin jamgʻarmasi faqat tashkilotchi/ijrochi hisobidan shakllantiriladi.

4. Aksiyaning sovrin jamgʻarmasi va unga tegishli boʻlgan xarajatlar tashkilotchi hisobidan shakllantirilib bitta BYD (Build Your Dreams) CHAZOR 120 km Flagship avtomobilidan va uning soliqidan iboratdir.

**Aksiya oʻtkazish muddati:**

5.1. Boshlanish sanasi – 2023-yil “1” may

5.2 Yakunlanish sanasi — 2023-yil “31” iyul.

5.3. 2023-yil “4” avgust kuni Toshkent vaqti bilan soat 10:00 dan 23:00 gacha 1 (bir) nafar aksiya gʻolibi aniqlanadi.

5.4. Aksiya gʻoliblarini aniqlash yakunlari boʻyicha pul sovrinini oʻtkazish muddati:

Aksiya gʻoliblari eʼlon qilingan kundan boshlab 60 (oltmush) kalendar kunidan kechiktirmay, sovrin uchun gʻolibdan talab qilinadigan barcha maʼlumotlarni bir vaqtning oʻzida tashkilotchi va ijrochi taqdim etadi, ushbu Qoidalarning 8-bandida koʻrsatilgan boʻlib.

Agar Aksiya G‘olibi ushbu Qoidalarning 8-bandida ko‘rsatilgan ma’lumotlarni tashkilotchi va ijrochi taqdim etmasa, u g‘alaba qozonish huquqidan mahrum bo‘ladi.

 5.5. Fors-major holatlarida (avtomobilni yetkazib berishda qiyinchiliklar, Yetkazib beruvchidan kerakli modelning yo'qligi va boshqalar). Shu sababli, 5.4. band. 5.5-bandning barcha mumkin bo'lgan fors-major holatlarini hisobga olgan holda kuchga kiradi.

6. Aksiyada ishtirok etish shartlari:

Aksiya ishtirokchisi boʻlishni istagan har bir kishi bir vaqtning oʻzida quyidagi shartlarni bajarishi kerak:

а) “Anorbank” ilovasining roʻyxatdan oʻtgan foydalanuvchisi boʻlishi va Aksiyani oʻtkazish davrida “Anorbank” ilovasida roʻyxatdan oʻtgan bank kartasiga ega boʻlishi kerak;

б) Aksiya oʻtkazilishi davrida “SBERBANK” orqali Anorbank ilovasidagi HUMO TRIA kartasiga yoki “TINKOFF” orqali Anorbank ilovasidagi hisob raqamiga 2023-yilning 1-mayidan 2023-yilning 1-avgustigacha soat 23:59 gacha oʻtkazma olishi kerak. Belgilangan vaqtdan soʻng, Aksiyada ishtirok etish uchun qilingan oʻtkazmalar ishtirok etmaydi.

в) Aksiyada ishtirok etish uchun kamida 1 000 000 (bir million) soʻm miqdoridagi oʻtkazmani olishi kerak.

г) Aksiyada faqatgina O’zbekiston Respublikasi fuqarolari ishtirok etadilar.

7. Aksiyani oʻtkazish va aksiya gʻoliblarini aniqlash tartibi:

Aksiya oʻtkaziladigan butun muddat davomida gʻoliblarning umumiy soni 1 (bir) nafarni tashkil etadi.

Aksiya gʻolibini aniqlash uchun “Anorbank” ilovasidagi tranzaktsiyalarga individual raqamlar beriladi (matnda keyingi oʻrinlarda “ID” deb nomlanadi) va aksiya gʻoliblarini aniqlash kunida “Random” elektron dasturiga (tasodifiy sonlarni tanlash generatoriga) tushiriladi (yuklanadi).

Sovrinni olish huquqiga ega boʻlgan aksiyaning gʻolibi aksiya ishtirokchisi boʻlib, uning ID si “Random” dasturi tomonidan aksiyani oʻtkazish va aksiya gʻolibini aniqlash uchun quyidagi algoritm bilan tanlanadi.

Aksiya oʻtkazish algoritmi va aksiya gʻoliblarini aniqlash bosqichma-bosqich qadamlardan iborat jarayondir:

а) Aksiya gʻoliblarini aniqlash uchun ijrochi mazkur Qoidalarning 6-bandida koʻrsatilgan aksiyada ishtirok etish uchun barcha shart-sharoitlarni bajargan va “Anorbank” ilovasida tranzaksiyalar ID lari roʻyxatini “Random” dasturiga tushiradi (yuklaydi);

б) “Random” dasturiga foydalanuvchilarning ID lari roʻyxati yuklanadi va dastur tasodifiy tanlov orqali Gʻolibning ID sini aniqlaydi.

Aksiya davomida aksiya gʻolibini aniqlash natijasini oldindan belgilash imkonini beruvchi tartib-tamoyillar va algoritmlar qoʻllanilmaydi.

Aksiya davrida ID lar roʻyxatining hisoboti (tushirilishi) dastlabki maʼlumotlar hisoblanib, ularni yuqorida koʻrsatilgan algoritmga muvofiq ishlash jarayonida aksiyaning muayyan gʻolibini aniqlash uchun faqat bitta yutuqli ID chiqarib beriladi.

Ushbu jarayon 1 (bir) marta bajariladi va bunda:

* random Artel maishiy texnikalarini yutib oladigan 1 nafar g’olibni aniqlab beradi

8. Aksiya gʻoliblariga sovrinni berish tartibi:

Aksiya oʻtkazilgandan soʻng Aksiya gʻolibi “Anorbank” ilovasida uning gʻolib deb topilganligi va sovrin yutugʻi haqida push xabarnomasini oladi. Bundan keyin, g’olibga soʻvrinni taqdim etish uchun va barcha soliqlarni toʻlash uchun, Aksiya gʻolibi servis Tashkilotchisi yoki ijrochining xodimiga soliq toʻlovchining identifikatsiya raqamini (STIR) har qanday qulay tarzda topshirishi kerak. Bunda gʻolib Tashkilotchi tomonidan barcha soliqlar toʻlanganidan keyin ushbu Qoidalarning 4-bandida koʻrsatilgan sovrinni shaxsan oladi.

Sovrin G‘olibga shaxsan “ANOR BANK” AJ bosh ofisida ko‘rsatilgan hujjatlarni taqdim etgandan so‘ng va soliqlar to‘langanidan keyin topshiriladi.

Oʻzbekiston Respublikasi qonunchiligiga, OʻzR SK 377-modda 5-bandiga muvofiq soʻvrin mukofotini boshqa daromad sifatida jismoniy shaxslarning daromadlariga (JSHDS) soliq solinadi. Aksiya tartibiga koʻra, ijrochi soʻvrin uchun barcha xarajatlarni qoplaydi. Shu bilan birga, soliq uchun toʻlovni amalga oshiradi.

Tashkilotchi oʻzining anorbank.uz manzilidagi internet-saytida va web-ilovasida tegishli axborotni joylashtirish orqali istalgan vaqtda ushbu qoidalarga oʻzgartirish va/yoki qoʻshimchalar kiritish huquqini bir tomonlama soʻzsiz tartibda oʻzida saqlab qoladi.

9. Aksiyada ishtirok etish Aksiya ishtirokchisi tomonidan anorbank.uz da joylashtirilgan Qoidalarning toʻliq va soʻzsiz qabul qilinishini, va shuningdek, tashkilotchi tomonidan oʻtkaziladigan reklama, marketing va boshqa dasturlar va aksiyalarda ishtirok etish, shuningdek, taqdim etilayotgan xizmatlar sifatini yaxshilashga, shuningdek, marketing va/yoki statistik va/yoki boshqa tadqiqotlarni amalga oshirishga qaratilgan tadqiqotlar uchun ishtirokchi tomonidan mobil ilovada roʻyxatdan oʻtkazishda taqdim etilgan shaxsiy maʼlumotlarini ishlatilishiga roziligini anglatadi.

Tashkilotchi ishtirokchi bilan turli aloqa vositalari, jumladan (cheklovlarsiz) pochta joʻnatmalari, ishtirokchining elektron pochta manziliga (e-mail), mobil telefoniga (SMS-xabarlash orqali) tegishli axborotlarning, shu jumladan, “reklama toʻgʻrisida” gi Oʻzbekiston Respublikasi Qonunining 4-moddasi (25.12.1998-yildagi 723- I -son) maʼnosidagi reklama tushunchasiga mos keladigan axborotlarni tarqatish, shuningdek tashkilotchi tomonidan Oʻzbekiston Respublikasining amaldagi qonun hujjatlarida nazarda tutilgan majburiyatlarni bajarish maqsadida bevosita aloqalarni amalga oshirishi mumkin.

Aksiyada ishtirok etishi bilan ishtirokchi oʻz xohish-irodasi bilan va oʻz manfaatlari yoʻlida harakat qilib, Oʻzbekiston Respublikasi qonun hujjatlari talablariga muvofiq Tashkilotchiga (shaxsiy maʼlumotlarning maxfiyligini taʼminlash va ularni qayta ishlash uchun shaxsiy maʼlumotlarning xavfsizligini taʼminlash toʻgʻrisidagi qonun hujjatlari talablariga rioya etilgan holda (ularni toʻplash, yozish, tizimlashtirish, yigʻish, saqlash, tasdiqlash, aniqlashtirish (yangilash, oʻzgartirish), foydalanish, tarqatish, taqdim etish, uzatish (shu jumladan Oʻzbekiston Respublikasi hududida), Tashkilotchi va uning kontragentlari tomonidan ishtirokchining shaxsiy maʼlumotlarini blokirovkalash va yoʻq qilish, shu jumladan avtomatizatsiya vositalari va avtomatlashtirilgan maʼlumotlar bazasini boshqarish tizimlari, boshqa dasturiy vositalar, shuningdek, ishtirokchining shaxsiy maʼlumotlarini qoʻlda, avtomatlashtirilgan va aralash usulda, ham “ANOR BANK” AJ ichki tarmogʻi va uning kontragentlari, ham Internet tarmogʻi orqali va ham usiz, qayta ishlash uchun oʻz roziligini beradi.

Amaldagi qayta ishlash usullari, shu jumladan (cheklovlarsiz), maʼlumotlar bazasini kerakli mezonlarga koʻra segmentatsiyalashni oʻz ichiga oladi. Ushbu rozilik ishtirokchi tomonidan yuqorida koʻrsatilgan maqsadlarga erishish uchun zarur boʻlgan yoki ishtirokchining istalgan shaxsiy maʼlumotlariga, shu jumladan, lekin ular bilan cheklanmagan holda: familiyasi, ismi, otasining ismi; jinsi; tugʻilgan yili, oyi, sanasi (OʻzR qonunchiligida, xususan, Oʻzbekiston Respublikasi soliq kodeksida nazarda tutilgan hollarda — shaxsni tasdiqlovchi hujjatning rekvizitlari (pasport), mobil telefon raqamlari, elektron pochta manzili va boshqa maʼlumotlarga nisbatan har qanday harakatni amalga oshirishga beriladi.

Ishtirokchining shaxsiy maʼlumotlarini ushbu qoidalarga muvofiq qayta ishlashga jalb etiladigan uchinchi shaxslarni tanlash huquqi “ANOR BANK” AJga ishtirokchi tomonidan taqdim etiladi va qoʻshimcha kelishuvni talab qilmaydi.

Tashkilotchi tomonidan shaxsiy maʼlumotlarni ishlash OʻzR amaldagi qonunchiligiga muvofiq amalga oshiriladi.

10. Aksiyada ishtirok etib, Aksiya gʻolibi deb topilgan ishtirokchi Tashkilotchining anorbank.uz manzili boʻyicha saytida, shu jumladan bosma nashrlar, radio va televideniye dasturlari, shuningdek (cheklovlarsiz) Instagram, Youtube, Facebook kabi Internet-ommaviy axborot vositalari va axborotlarni ommaviy tarqatishning boshqa vositalarida oʻz ismini, familiyasini, otasining ismini va tasvirlarini (rasmlarini), shuningdek, soʻvrin bilan tushirilgan suratlarni joylashtirishga rozilik beradi.

11. Ushbu qoidalarni buzgan taqdirda, tashkilotchi aksiya ishtirokchisini aksiyada ishtirok etishdan soʻzsiz chetlatishga haqli. Shu bilan birga, tashkilotchi tegishli ishtirokchiga nisbatan oʻz harakatlariga izoh bermaslik huquqiga ega.

12. Aksiya ishtirokchisi oʻzi haqida aniq boʻlmagan va/yoki notoʻgʻri maʼlumotlar koʻrsatganligi sababli yuzaga kelishi mumkin boʻlgan har qanday salbiy oqibatlar xavfini toʻla hajmda zimmasiga oladi.

13. Ushbu ragʻbatlantiruvchi tadbirga muvofiq Aksiyani oʻtkazish natijasi yakuniy hisoblanadi va sud tartibida eʼtirozga uchramaydi.

14. Aksiya ishtirokchisi istalgan vaqtda Aksiya tashkilotchilariga murojaat qilib, Aksiyada ishtirok etishdan voz kechishga haqli.

15. Tashkilotchi Aksiya ishtirokchisi yoki uchinchi shaxsda ushbu aksiya oʻtkazilishi munosabati bilan yuzaga kelishi mumkin boʻlgan birorta va hech qanday xarajatlarni qoplamaydi.

Tashkilotchi telekommunikatsiya va energetika tarmoqlarida uzilishlar, zararli dasturlarning taʼsirlari, shuningdek “ANOR BANK” AJ ning dasturiy va/yoki apparat majmuasidan ruxsatsiz foydalanish va/yoki ishdan chiqarishga qaratilgan uchinchi shaxslarning noinsoflik bilan qilgan xatti-harakatlari oqibatida majburiyatlarni bajarmaganlik yoki lozimlik darajasida bajarmaganlik uchun javobgar boʻlmaydi.

Aksiya Tashkilotchisi, agar biron sababga koʻra, ushbu aksiya yoki uning biron bir qismi kompyuter viruslari, nuqsonlar, manipulyatsiya, ruxsatsiz aralashish, soxtalashtirish, texnik muammolar valyuta kursining keskin sakrashi / o'zgarishi (Rossiya rubli) taqdirda sanktsiyalar, Rossiya Federatsiyasidan pul o'tkazmalari bo'yicha cheklovlar, yoki tashkilotchi va/yoki “ANOR BANK” AJ tomonidan nazorat qilinmaydigan har qanday sababga koʻra aksiyaning bajarilishiga, xavfsizligiga, halolligiga, yaxlitligiga putur yetkazadigan yoki taʼsir qiladigan boʻlsa, aksiya oʻtkazilishini bir tomonlama bekor qilish yoki toʻxtatib turish huquqiga ega.

16. Tashkilotchining xodimlari va ularning yaqin qarindoshlari Aksiyada qatnashishi mumkin emas.

17. Tashkilotchi anorbank.uz da tegishli maʼlumotni joylashtirish orqali istalgan vaqtda Ishtirokchini oldindan shaxsan ogohlantirmasdan, mazkur Qoidalarga oʻzgartirish va/yoki qoʻshimchalar kiritish, aksiya oʻtkazilishini toʻxtatish/toʻxtatib turish/bekor qilish huquqini soʻzsiz oʻzida saqlab qoladi.

18. Agar Aksiya G‘olibi 10 (kalendar) kun ichida Tashkilotchi yoki ijrochi bilan bog‘lanmasa, uning mukofoti bekor qilinadi.